Zadeva: 273-31/2026 Povabilo k oddaji ponudbe za izvajanje nalog pooblaščenega zdravnika
Spoštovani,
Splošna bolnišnica dr. Franca Derganca Nova Gorica (v nadaljevanju: naročnik) vas vljudno vabi k predložitvi ponudbe za izvajanje nalog pooblaščenega zdravnika za obdobje 2 let, s pričetkom veljave pogodbe od 16.08.2026 dalje.
Specifikacije naročila oziroma seznam storitev, katere so predmet povpraševanja so navedene v priloženem obrazcu Ponudba. Ponudnik mora zagotavljati vse navedene preiskave, prav tako tudi količinsko izvedbo, vse kot izhaja iz navedenih postavk v Predračunu. Izbran bo en ponudnik.
Zahteve naročnika:
· izvajalec se zavezuje omogočiti izvedbo vsaj 40-ih zdravniških pregledov na mesec,
· izvajalec mora uporabljati zdravstveni informacijski sistem, ki omogoča uporabo storitev sistema eZdravje, vključno z dostopom do Centralnega registra podatkov o pacientih (CRPP), v okviru zakonskih pooblastil za vpogled v relevantno zdravstveno dokumentacijo,
· izvajalec mora zagotavljati izvajanje psiholoških pregledov in psiholoških testiranj, kadar so ta potrebna za izvedbo zdravstvenega pregleda oziroma izdajo ocene zdravstvene zmožnosti za delo,
· izvajalec mora biti certificiran po ISO9001 ali katerem koli drugem standardu za zdravstveno organizacijo,
· izvajalec je kot gospodarski subjekt  registriran za opravljanje dejavnosti, ki je predmet tega naročila,
· izvajalec ima zavarovano svojo odgovornost za škodo, ki bi utegnila nastati naročniku in tretjim osebam v zvezi z opravljanjem njegove dejavnosti.
Ponudba naj vsebuje v nadaljevanju navedeno dokumentacijo: 
- izpolnjen in podpisan obrazec: Predračun,
- izpolnjen in podpisan obrazec: Izjava/podatki o udeležbi fizičnih in pravnih oseb v lastništvu ponudnika,
- izpolnjen in podpisan obrazec: Izjava o odsotnosti osebnih povezav,
- cenik ostalih storitev, ki so potrebne zaradi narave dela na posameznem delovnem mestu ali zdravstvenega stanja delavca,
- dokazilo, da je certificiran po 	ISO9001 ali katerem koli drugem standardu za zdravstveno organizacijo,
- lastno izjavo, da izpolnjuje vse zahteve naročnika. 
Zahteve glede roka izvedbe predmeta naročila, finančnega zavarovanja in ostalega je določeno v osnutku pogodbe. Z oddajo ponudbe ponudnik potrjuje, da se strinja z osnutkom pogodbe.
Merilo izbora je ekonomsko najugodnejša ponudba. Naročnik bo poleg cene upošteval tudi njemu nastale stroške prevoza na lokacijo izvajalca in glede na celoto izbral najugodnejšega.
V primeru, da ponudbene cene za naročnika ne bodo sprejemljive, si naročnik pridržuje možnost pogajanja za ceno.
Rok in način oddaje: Ponudbo posredujte v elektronski obliki najpozneje do 17.07.2026 na elektronski naslov: nabava@sbng.si. 
Zahvaljujemo se vam za sodelovanje in vas lepo pozdravljamo.

Tjaša Brumat, mag. prava
Vodja službe za nabavo in javna naročila
